b'\n_START_ARTICLE_\nLeonidas Melnikas\n_START_PARAGRAPH_\nLeonidas Melnikas (g. 1957 m. baland\xc5\xbeio 10 d. Vilniuje) \xe2\x80\x93 Lietuvos pianistas, vargonininkas, muzikologas, habilituotas socialini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\nBrolis Borisas Melnikas. 1980 m. baig\xc4\x97 Leningrado N. Rimskio-Korsakovo konservatorijos fortepijono ir vargon\xc5\xb3 klas\xc4\x99, 1982 m. \xe2\x80\x93 \xc5\xa1ios konservatorijos aspirant\xc5\xabr\xc4\x85, 1983 m. \xe2\x80\x93 doktorant\xc5\xabr\xc4\x85. 1986\xe2\x80\x931987 m. sta\xc5\xbeavo Ferenco Listo auk\xc5\xa1tojoje muzikos mokyklos Veimare vargon\xc5\xb3 ir fortepijono klas\xc4\x97je. 1993 m. tobulinosi Miuncheno auk\xc5\xa1tojoje muzikos mokykloje, 1996 m. Pary\xc5\xbeiaus konservatorijoje ir \xe2\x80\x9eGuildhall School\xe2\x80\x9c Londone. 1991 m. sociologijos daktaras. 2004 m. Daugpilio universiteto (Latvija) garb\xc4\x97s daktaras._NEWLINE_Nuo 1983 m. Lietuvos konservatorijos (nuo 2004 m. Lietuvos muzikos ir teatro akademija) d\xc4\x97stytojas, nuo 1995 m. Bendrojo fortepijono katedros ved\xc4\x97jas; nuo 1994 m. profesorius. Nuo 1994 m. J. G. fon Herderio mokslo tarybos Muzikos istorijos komisijos (Vokietija) narys korespondentas._NEWLINE_Nuo 1993 m. fortepijoninio trio \xe2\x80\x9eMusica camerata Baltica\xe2\x80\x9c (dar groja smuikininkas Barisas Traubas ir violon\xc4\x8delininkas Valentinas Kapl\xc5\xabnas) narys. Kaip solistas ir kamerini\xc5\xb3 ansambli\xc5\xb3 narys koncertavo Lietuvoje ir u\xc5\xbesienyje. Lietuvos ir u\xc5\xbesienio leidiniuose paskelb\xc4\x97 straipsni\xc5\xb3 apie. muzikos kult\xc5\xabr\xc4\x85.'